60 क्विंटल वजन; मंदिर से 250 मीटर पहले लगाई जाएगी, गुजरात में बनी
Kedarnath Temple Om Shaped Idol Update उत्तराखंड में बाबा केदारनाथ की भव्यता को और बढ़ाया जाएगा। इसके लिए यहां 60 क्विंटल वजन की एक 'ओम' के आकार की प्रतिमा लगाई जाएगी। यह प्रतिमा पूरी तरह ब्रांज से बनी है।
उत्तराखंड में बाबा केदारनाथ की भव्यता को और बढ़ाने के लिए यहां एक 60 क्विंटल वजन की एक 'ओम' के आकार की प्रतिमा लगाई जाएगी। यह पूरी तरह ब्रांज से बनी है। इसे बाबा केदारनाथ धाम से 250 मीटर पहले गोल प्लाजा में लगाया जाएगा।
केदारनाथ धाम में लगने वाली इस ओम की आकृति को गुजरात के कलाकारों ने बनाया है। ओम को स्थापित करते समय इसे चारों तरफ से तांबे से वेल्ड किया जाएगा। ताकि धाम में आने वाली किसी भी आपदा का इस पर असर न हो।
एक हफ्ते में लग जाएगी प्रतिमा
ओम को स्थापित करते समय किसी भी तरह की रुकवाट न हो, इसके लिए दो चरण में ट्रायल किया जा रहा है। फर्स्ट राउंड में स्टेट डिजास्टर मैनेजमेंट अथॉरिटी ने इसका सफल ट्रायल कर लिया है। अथॉरिटी ने पीडब्ल्यूडी के साथ मिलकर हाइड्रा मशीन की मदद से गोल प्लाजा में ओम की आकृति को स्थापित करने का ट्रायल किया, जो पूरी तरह सफल रहा।
लाइटिंग के साथ रात में जगमगाएगी
इस प्रोजेक्ट से जुड़े अधिकारियों के मुताबिक, ओम को स्थापित किए जाने के बाद इस पर लाइटिंग भी की जाएगी, ताकि रात के वक्त ये और भी भव्य दिखाई दे। रुद्रप्रयाग के डीमए मयूर दीक्षित ने कहा कि ओम की आकृति स्थापित होने से केदारनाथ गोल प्लाजा की भव्यता और भी बढ़ जाएगी। इसकी स्थापना के लिए DDMA द्वारा आवश्यक कार्रवाई पूरी की जा रही है।
केदारनाथ की दीवारें सोने कीं
केदानाथ धाम में पिछले साल गर्भगृह की दीवारें और छत पर 550 सोने की परतें चढ़ाई गईं थीं। सोने की दीवार बनाने का यह काम तीन दिन तक चला था। जिसमें 19 कारीगर लगे थे। महाराष्ट्र में एक गुमनाम व्यक्ति ने सोने का दान किया था। जिसके बाद बद्रीनाथ -केदारनाथ मंदिर समिति ने इस काम को पूरा किया।
25 अप्रैल को खुले थे केदारनाथ धाम के कपाट
उत्तराखंड के केदारनाथ धाम के कपाट एक महीने पहले खुले थे। तब से अब तक लाखों श्रद्वालु दर्शन करने आ चुके हैं। हालांकि बीच में कई बार भारी बर्फबारी के चलते यात्रा को रोका गया। 
उत्तराखंड में येलो और ऑरेंज अलर्ट
उत्तराखंड में 23 मई से फिर से मौसम बिगड़ने वाला है। मौसम विभाग ने 23 और 24 मई को येलो और ऑरेंज अलर्ट जारी किया है। पूरे प्रदेश में बारिश और ओला पड़ने की संभावना है। वहीं 70 KMPH की रफ्तार से अंधड़ चलने की चेतावनी जारी की है।
आदिगुरु शंकराचार्य ने करवाया था मंदिर का निर्माण
केदारनाथ उत्तराखंड के चार धामों में तीसरे नंबर पर है। ये मंदिर 12 ज्योतिर्लिंगों में से एक हैं। महाभारत काल में यहां शिवजी ने पांडवों को बेल के रूप में दर्शन दिए थे। ये मंदिर आदिगुरु शंकराचार्य ने बनवाया था। मंदिर करीब 3,581 वर्ग मीटर की ऊंचाई पर स्थित है और गौरीकुंड से करीब 16 किमी दूरी पर है। मान्यता है कि 8वीं-9वीं सदी में आदिगुरु शंकराचार्य ने इस मंदिर का निर्माण करवाया था।
केदारनाथ धाम से जुड़े ये खबरें भी पढ़ें...
केदारनाथ मंदिर पर नया खतरा:9 हेलिपैड से हर 5 मिनट में उड़ान; शोर से ग्लेशियर कांपा तो मंदिर खतरे में
केदारनाथ यात्रा 25 अप्रैल से 14 नवंबर 2023 तक चलेगी। इन 7 महीने में श्रद्धालुओं की संख्या के सारे रिकॉर्ड टूटेंगे। लेकिन, केदारनाथ घाटी के लिए एक बड़ी चिंता भी है- कंपन पैदा करता हेलिकॉप्टरों का शोर। आपको बता दें कि 2023 में हर 5 मिनट में एक हेलिकॉप्टर केदारनाथ मंदिर क्षेत्र में गड़गड़ाएगा। पढ़ें पूरी खबर...